|  |  |  |
| --- | --- | --- |
| Hajdúszoboszlói Polgármesteri HivatalVárosfejlesztési Iroda4200 Hajdúszoboszló, Hősök tere l. www.hajduszoboszlo.eu | | **01.**  …………………………  sorszám |
| Ügyiratszám: HSZ/17497/2024.  A 2024. július 10-i rendkívüli képviselő-testületi ülés jegyzőkönyvének melléklete | | Ügyintéző: | aláíró | |
| Törvényességi ellenőrzést végezte (jegyző/aljegyző kézjegye): |  | |
| Megtárgyalja (bizottságok megnevezése): |  | |
| Döntés jellege: | minősített többség (Mötv. 42. § 1. szerint) | |

## E L Ő T E R J E S Z T É S

**Hajdúszoboszló Város Önkormányzata Képviselő-testületének a városi önkormányzati elismerő címről, kitüntetésekről és díjakról szóló 10/1996. (V. 30.) önkormányzati rendelete módosításáról**

**Tisztelt Képviselő-testület!**

A 2024. 07. 04. napján megtartott zárt ülése keretében a Képviselő-testület döntött a Város Napja alkalmából adományozandó városi önkormányzati elismerő címről, kitüntetésekről. Az előterjesztés megtárgyalása során felmerült, hogy a hatályos rendeletben a „Hajdúszoboszló Kiváló Tanulója Díj”-ra vonatkozó szabályokban ellentmondás van, tekintettel arra, hogy az 5. § (1) bekezdése értelmében *„A Hajdúszoboszló Kiváló Tanulója Díjra saját tanulóikból a hajdúszoboszlói általános és középfokú iskolák tantestületei javasolhatnak legfeljebb két diákot iskolánként.”* Az 5. § (6) bek. szerint *„A Hajdúszoboszló Kiváló Tanulója Díjból évente összesen 14 adományozható.”.* Hajdúszoboszlón jelenleg összesen 8 hajdúszoboszlói általános és középfokú iskola van, amely a rendelet hatálya alá tartozik, ezért a fenti ellenmondás feloldása érdekében javasolt az 5. § (6) bekezdésének utolsó mondatát hatályon kívül helyezni, **ezzel lehetőség nyílik arra, hogy valamennyi hajdúszoboszlói iskolából két-két tanuló felterjesztésre kerüljön**.

A módosítás ezen kívül az alaprendelet preambulumát érinti, tekintettel arra, hogy annak 1996-os megalkotása óta a felhatalmazást adó és feladatkört kijelölő magasabb rendű jogszabályok változtak.

Kérjük a Tisztelt Képviselő-testületet, a rendeletmódosítást megtárgyalni, döntését meghozni szíveskedjen.

Hajdúszoboszló, 2024. július 9.

dr. Morvai Gábor

jegyző

1. melléklet

**ELŐZETES HATÁSVIZSGÁLAT**

előzetes hatásvizsgálat a jogalkotásról szóló 2010. évi CXXX. törvény 17. § (1) és (2) bekezdése alapján a szabályozás várható következményeiről

|  |  |
| --- | --- |
| Rendelet-tervezet megnevezése | Hajdúszoboszló Város Önkormányzata Képviselő-testületének …/2024. (VII. 10.) önkormányzati rendelete a városi önkormányzati elismerő címről, kitüntetésekről és díjakról szóló 10/1996. (V. 30.) önkormányzati rendelete módosításáról |
| Társadalmi hatás | nincs |
| Gazdasági hatás | nincs |
| Költségvetési hatás | Az önkormányzati díjak adományozásával kapcsolatos kiadások minimálisan emelkednek, de ennek forrása a költségvetésben rendelkezésre áll. |
| Környezeti következmények | nincs |
| Egészségi következmények | nincs |
| Adminisztrációs terhek | nincs |
| A rendelet megalkotásának szükségessége | A rendelet alapján jelenleg legfeljebb 14 diák kaphatja meg a Hajdúszoboszló Kiváló Tanulója Díjat, és iskolánként legfeljebb két tanuló kerülhet felterjesztésre. Az esélyegyenlőség érdekében a maximális létszámot szükséges eltörölni, tekintettel arra, hogy a rendelet hatálya összesen nyolc iskolára terjed ki. |
| A jogalkotás elmaradásának várható következményei | A kitüntető díjak adományozásánál sérül az esélyegyenlőség elve. |
| A rendelet alkalmazásához szükséges | |
| - személyi feltételek | rendelkezésre állnak |
| - szervezeti feltételek | rendelkezésre állnak |
| - tárgyi feltételek | rendelkezésre állnak |
| - pénzügyi feltelek | rendelkezésre állnak |

Az előzetes hatásvizsgálat eredményét mérlegelve, a jogalkotás alapvető követelményeinek figyelembevételével megállapítottam, hogy a jogszabály megalkotása a szabályozási cél eléréséhez feltétlenül szükséges.

Hajdúszoboszló, 2024. július 9.

dr. Morvai Gábor

jegyző

2. melléklet

**„Hajdúszoboszló Város Önkormányzata Képviselő-testületének 22/2024. (VII. 10.) önkormányzati rendelete**

**a városi önkormányzati elismerő címről, kitüntetésekről és díjakról szóló 10/1996. (V. 30.) önkormányzati rendelete módosításáról**

Hajdúszoboszló Város Önkormányzatának Képviselő-testülete a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében foglalt felhatalmazás alapján, Magyarország Alaptörvénye 32. cikk (1) bekezdésének i) pontjában foglalt feladatkörében eljárva a következőket rendeli el:

**1. §**

A városi önkormányzati elismerő címről, kitüntetésekről és díjakról szóló 10/1996. (V. 30.) önkormányzati rendelet bevezető része helyébe a következő rendelkezés lép:

„Hajdúszoboszló város Képviselő-testülete a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében foglalt felhatalmazás alapján, Magyarország Alaptörvénye 32. cikk (1) bekezdésének i) pontjában foglalt feladatkörében eljárva a következőket rendeli el:”

**2. §**

Hatályát veszti a városi önkormányzati elismerő címről, kitüntetésekről és díjakról szóló 10/1996. (V. 30.) önkormányzati rendelet 5. § (6) bekezdésében az „A Hajdúszoboszló Kiváló Tanulója Díjból évente összesen 14 adományozható.” szövegrész.

**3. §**

Ez a rendelet 2024. július 10-én 14 óra 10 perckor lép hatályba.”